  Майя Бывальцева 26-тӥ тулыспаллы Удмуртиын коронавирус инфекциен черлан 92 выль учыръёсты пусйизы. Висьыны усемъёс пӧлын 14 аресозь вить пиналъёс но 65 ареслэсь бадӟым 18 кунмуртъёс. Со сярысь элькунысь оперативной штаб ивортӥз. Выль черламъёс пӧлын Ижкарын 48 улӥсьёс, Дэри ёросын – 10, Сарапулын, Можгаын, Ува ёросын – быдэн вить, Камбарка ёросын – ньыль, Кизнер, Пичи Пурга, Можгаы ёросъёсын – быдэн куинь, Сарапул, Сьӧлта ёросъёсын быдэн кык, Алнаш, Грак ёросъёсын – быдэн одӥг. Эшшо 92 адями висёнэз вормиз Туннэ нуналлы Удмуртиын выль коронавирус инфекциен черлан 28 сюрс 130 учыр лабораториосын зэматэмын. 24 сюрс 752 адями йӧназ, 360 мурт кулӥз. Та дыре 113 висисьёслэн тазалыксы секыт лыдъяське. Элькунын выль коронавирус инфекцилы 874 сюрс 103 эскеронъёс ортчытӥзы, берло нуналскын – 885. 26-тӥ тулыспаллы элькунын 25 сюрс 245 адями коронавируслэсь прививка пуктӥз, со пӧлысь 5 сюрс 187 мурт кыкетӥ компонентсэ басьтӥз ни.  Тегъёс: Тазалык Ижкар висён Удмуртия коронавирус  